Ehdotus neuvoston päätökseksi tutkimuksen ja teknologisen kehittämisen alalla kolmansien maiden ja kansainvälisten järjestöjen kanssa tehtävän yhteistyön erityisohjelmasta (1994-1998) 23 päivänä marraskuuta 1994 tehdyn neuvoston päätöksen muuttamisesta



Virallinen lehti nro C 021 , 25/01/1996 s. 0026



Ehdotus neuvoston päätökseksi tutkimuksen ja teknologisen kehittämisen alalla kolmansien maiden ja kansainvälisten järjestöjen kanssa tehtävän yhteistyön erityisohjelmasta (1994-1998) 23 päivänä marraskuuta 1994 tehdyn neuvoston päätöksen muuttamisesta (96/C 21/07) KOM(95) 539 lopull. - 95/0271(CNS) (Komission esittämä 13 päivänä marraskuuta 1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 i artiklan 4 kohdan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että TTK-toiminnan kehittyminen maailmanlaajuiseksi vaatii Euroopan yhteisöä kehittämään ja toteuttamaan kansainvälisen TTK-toiminnan yhteistyöstrategian, joka on johdonmukainen perustamissopimuksen tavoitteiden kanssa; komissio on laatinut tiedonannon kansainvälisen yhteistyön näkymistä tutkimuksen ja teknologisen kehittämisen alalla, tieteellistä ja teknologista yhteistyötä entisen Neuvostoliiton itsenäisten valtioiden kanssa on tärkeää jatkaa kyseisissä maissa tapahtuvan yleisen muutosprosessin yhteydessä ja niiden tieteen mahdollisuuksien vakiinnuttamiseen myötävaikuttamiseksi, komissio esitti 18 päivänä 1995 tiedonannon (1) tieteellisen ja teknologisen yhteistyön tulevaisuudennäkymistä entisen Neuvostoliiton itsenäisten valtioiden kanssa ja erityisesti yhteisön osallistumisesta kansainväliseen järjestöön yhteistyön edistämiseksi entisen Neuvostoliiton itsenäisten valtioiden tieteenharjoittajien kanssa (INTAS); mainittua tiedonantoa on analysoitava kansainvälisen yhteistyön näkymistä annetun tiedonannon tutkimisen yhteydessä, tutkimuksen ja teknologisen kehittämisen alalla, esittely mukaan lukien, kolmansien maiden ja kansainvälisten järjestöjen kanssa tehtävän yhteistyön erityisohjelmasta tehdyssä neuvoston päätöksessä N:o 94/807/EY (2) vahvistetaan yhteisön osallistuminen INTAS:n kokeiluvaiheeseen vuoden 1995 loppuun saakka ja määrätään, että yhteisön osallistuminen INTAS:ään 31 päivän joulukuuta 1995 jälkeen edellyttää osallistumisen hyväksyvää neuvoston päätöstä, Euroopan parlamentti ilmaisi . . . päivänä . . . kuuta . . . annetussa päätöslauselmassaan tukensa yhteisön INTAS:ään osallistumisen jatkamiselle vuoden 1995 jälkeen ja neljännen puiteohjelman loppuun saakka, INTAS:n menettelyjen tehokkuudessa ja avoimuudessa on huomattavasti parantamisen tarvetta; INTAS:n yleiskokouksen suojeluksessa tehtävä työ keinojen löytämiseksi INTAS:n toiminnan parantamiseen on tervetullut aloite, tutkimuksen ja kehityksen nykyisten tai tulevien erityisohjelmien ennakkotapausta muodostamatta toimintaa voitaisiin laajentaa aina neljännen puiteohjelman ja kyseisen erityisohjelman loppuun saakka (31 päivään joulukuuta 1998), jos mainitut parannukset toteutetaan erityisesti muuttamalla INTAS:n sääntöjä kuvastamaan paremmin yhteisön osallisuuden merkitystä, komissio ehdottaa kansainvälisen tutkimusyhteistyön toteuttamisen vakiomenettelyjä tulevissa puiteohjelmissa, tarkoituksenmukaista ja säännöllistä yhteisön rahoitusta INTAS:n käyttöön olisi jatkettava; INTAS:n rahoitusperustan laajentaminen on tärkeää erityisesti lisäavustusten saamiseksi, ja yhteisön harjoittamassa INTAS:n toiminnan rahoittamisessa olisi otettava huomioon yhteistyön tarve muilla yhteisöä keskeisesti kiinnostavilla, erityisesti Keski- ja Itä-Euroopan sekä Välimeren alueilla, ON TEHNYT TÄMÄN PÄÄTÖKSEN: 1 artikla Korvataan neuvoston päätöksen N:o 94/807/EY liitteen I osassa A.2 "Yhteistyö Keski- jä Itä-Euroopan maiden ja entisen Neuvostoliiton uusien itsenäisten valtioiden kanssa" sanoilla "kansainvälinen järjestö yhteistyön edistämiseksi" alkava ja sanoihin ". . . yhteisön osallistumisen hyväksyvästä neuvoston päätöksestä" päättyvä kohta seuraavasti: "- yhteisön osallistuminen kansainväliseen järjestöön yhteistyön edistämiseksi entisen Neuvostoliiton itsenäisten valtioiden tieteenharjoittajien kanssa (INTAS) erityisesti raha-avustuksina, jotka ovat suuruusluokaltaan noin puolet nykyisistä yhteistyöhön uusien itsenäisten valtioiden kanssa kyseisessä ohjelmassa ja sen tavoitteiden mukaisiin toimiin käytettävissä olevista varoista; mainittu osallistuminen edellyttää INTAS:n sääntöjen muuttamista niin, että yleiskokouksessa kahden kolmasosan enemmistön vaativat päätökset tehdään yhteisymmärryksessä yhteisön kanssa, jota komissio edustaa, ja että komissio toimii yleiskokouksen puheenjohtajana." 2 artikla Tämä päätös on osoitettu kaikille jäsenvaltioille. (1) Asiakirja 7641/95 RECH 67 NIS 65 (2) EYVL N:o L 334, 22.12.1994, s. 109